Allir tjá sig með líkamanum á einhvern hátt og alþjóðlegu svipbrigðin sem flestir skilja er gleði , leiði , hræðsla , andstyggð , undrun og reiði . Gæta verður að aðstæðum þegar greina á líkamstjáningu , þar sem einhver sem nuddar augu sín getur verið með ertingu í auga í stað þess að viðkomandi sé þreyttur eða í uppnámi . Eins getur sá sem er með krosslagðar hendur verið að reyna að halda á sér hita frekar en að vera í varnarstöðu . Hafa verður í huga erfitt getur verið að lesa í líkamstjáningu en hér eru nokkrar leiðbeiningar . Ef viðkomandi … … horfir til hægri og upp getur það verið merki um lygar . Þessi augnhreyfing er tengd hægra heilahvelinu sem er ímyndunar - og sköpunarheilahvelið . Hún gæti verið merki um tilbúning ef manneskjan á að vera að segja frá staðreyndum . … horfir til hægri og niður efast viðkomandi mögulega um eigin tilfinningar . Þessi augnagota er tengd sköpunargleðinni en þetta er ekki merki um uppspuna . Aðrar hreyfingar líkamans segja meira til um þetta merki . … horfir beint í augu viðmælanda á meðan talað er , er það yfirleitt merki um sannsögli . Hins vegar eru vanir lygarar gjarnir á að horfa beint í augu viðmælanda einmitt út af þessu . … brosir með hallandi höfuð og horfir upp er það merki um stríðni og glettni . … bítur í vör sína getur það verið merki um taugaspennu eða stress . Það gæti verið vegna mikillar einbeitingar en líklegra er það vegna kvíða . … er með krosslagðar hendur þá getur hann eða hún verið í varnarstöðu eða treg ( ur ) til einhverra gjörða . Þetta getur líka verið merki um að viðkomandi sé að búa til vegg milli sín og viðmælanda . En orsakirnar geta verið margvíslegar . Allt frá leiðindum til fjandskapar eða jafnvel að viðkomandi sé of þreyttur til að sýna mikinn áhuga . En fólk getur líka krosslagt hendur þegar því er kalt . … krossar , önnur höndin yfir búkinn og heldur í hina sem liggur niður með hlið búksins , er það merki um óróleika . Kvenmenn gera þetta miklu frekar en karlmenn og þetta er varnarmerki , eins ef viðkomandi umfaðmar sjálfa / n sig . … bendir á viðmælanda er það merki um ágengni eða áherslu . Það er talið vera merki um að vera tilbúinn í átök . Algengt er að eldra fólk geri þetta við það yngra . Ef sá sem bendir er að benda á aðra eldri manneskju er það talið bera merki um hroka og litla sjálfsstjórn . Ef manneskjan bendir og blikkar augum á sama tíma er það hins vegar merki um viðurkenningu . … gerir hring með vísifingri og þumalputta er það merki um ánægju og að allt sé í lagi . Þetta merki er svipað og þegar maður setur báða þumla upp í loft . Þetta getur líka merkt að eitthvað sé akkúrat eins og það á að vera . … klórar sér í nefinu á meðan talað er , er merki um lygar eða ýkjur . Að klóra sér í nefinu er varnarmerki , nema auðvitað ef viðkomandi virkilega klæjar í nefið . Þetta er oft gert þegar verið að rifja upp atburði . … borar í nefið er það merki um að hann eða hún sé að dreyma dagdrauma , ekki að fylgjast nógu vel með eða undir álagi . Algengt er að fullorðnir bori í nefið en það er ekki talið hjálpa manni í félagslífinu og er því yfirleitt gert í einrúmi . Hins vegar ef fólk gerir það innan um aðra getur það verið merki um mismunandi hugarástand en ekkert af þessu er jákvætt . … er með krosslagðar fætur getur það verið merki um lítinn áhuga eða varúð sem getur stafað af ógn eða óöryggi . Hins vegar er þetta stelling sem margir sitja í og því er vert að hafa vara á þegar greina á hana . … situr með útglennta fætur er það merki um hroka og getur stellingin verið álitin kynferðisleg . Karlmenn eiga það oftar til að sitja svona en kvenmenn . Stellingin sýnir mikið sjálfsöryggi og ekki er algengt að karlmenn sitji svona við formlega atburði , þar sem hún er álitin kynferðisleg . Stellingin lætur fólk líka líta út fyrir að vera stærra þar sem það tekur meira pláss . Ef handleggirnir eru einnig í opinni stellingu , eykur það á ímynd sjálfsöryggisins .